**รายงานการประเมินองค์ประกอบของการควบคุมภายใน**

**สำหรับระยะเวลาดำเนินงานสิ้นสุด วันที่ 30 กันยายน 2562**

|  |  |
| --- | --- |
| องค์ประกอบของการควบคุมภายใน  (1) | ผลการประเมินผล/ข้อสรุป  (2) |
| **๑. สภาพแวดล้อมการควบคุม**  **1.1) กิจกรรมด้านงานป้องกันและบรรเทาสาธารณภัย** เกี่ยวกับ  - ใช้รถยนต์บรรทุกน้ำแบบอเนกประสงค์ ในภารกิจดับเพลิง  เป็นความเสี่ยงเกิดจากสภาพแวดล้อมภายใน เนื่องจากเป็นภารกิจที่ได้รับมอบหมายใหม่ พนักงานส่วนตำบลหรือผู้รับผิดชอบขาดทักษะในการปฏิบัติและวัสดุอุปกรณ์ในการเข้าระงับเหตุไม่มีความปลอดภัยเพียงพอ และปัจจัยภายนอกที่ไม่สามารถควบคุมได้ เนื่องจากสภาพพื้นที่ที่เข้าระงับเหตุมีพื้นที่ความแตกต่างกัน ตลอดจนสภาพอากาศ กระแสลม ของแต่ละเหตุการณ์มีความแปรผันตลอด ซึ่งอาจส่งผลกระทบและอาจเกิดอันตรายกับพนักงานส่วนตำบล พนักงานจ้าง และทรัพย์สินของทางราชการได้  - ในภารกิจอุทกภัย เป็นความเสี่ยงที่เกิดจากสภาพแวดล้อมภายนอก ที่ไม่สามารถคาดการณ์ล่วงหน้าได้ เนื่องจากเป็นปรากฏการธรรมชาติ ไม่สามารถควบคุมได้ ประกอบกับพื้นที่ของ อบต.แก่งโดม เป็นพื้นที่ลุ่มน้ำของแม่น้ำลำโดมใหญ่ ที่รับน้ำจากลำน้ำสาขาอื่นๆ การดำเนินการเฝ้าระวังหรือเผชิญเหตุ ยังไม่มีความพร้อมเท่าที่ควร อาจส่งผลความเสี่ยงที่จะเกิดกับผู้ปฏิบัติงานและประชาชนในพื้นที่  **๑.๒) กิจกรรมด้านงานกฎหมายและคดี**  เป็นความเสี่ยงที่เกิดจากสภาพแวดล้อมภายใน คือ ไม่มีการบรรจุเจ้าหน้าที่ผู้รับผิดชอบในตำแหน่งโดยตรงและไม่มีกรอบอัตรากำลังไว้รองรับ โดยแต่งตั้งเจ้าหน้าที่อื่น ให้ปฏิบัติงานแทน ซึ่งงานด้านกฎหมายเป็นงานเฉพาะด้านต้องอาศัยความรู้ทางเทคนิคเกี่ยวกับข้อกฎหมาย และประกอบกับกฎหมายและระเบียบต่างๆ มีการเปลี่ยนแปลงตลอดเวลา ซึ่งอาจก่อให้การปฏิบัติงานพกพร่องได้  **๑.3) กิจกรรมด้านงานด้านสาธารณสุข**  - ความเสี่ยงที่เกิดจากสภาพแวดล้อมภายใน เนื่องจากไม่มีเจ้าหน้าที่บรรจุที่รับผิดชอบในตำแหน่งโดยตรงและไม่มีกรอบอัตรากำลังไว้รองรับ โดยแต่งตั้งให้เจ้าหน้าที่อื่น ให้ปฏิบัติงานแทนในงานเกี่ยวกับด้าน  สาธารณสุขและงานที่เกี่ยวข้อง  - ความเสี่ยงที่เกิดจากสภาพแวดล้อมภายนอก พื้นที่ตำบลแก่งโดม เป็นพื้นที่ที่ประสบปัญหาเกี่ยวกับปัญหาด้านสาธารณสุขอยู่บ่อยครั้ง เช่น ปัญหาสถานประกอบการ ปัญหาโรคพิษสุนัขบ้า ปัญหาการระบาดของโรคไข้เลือดออก ปัญหาเกี่ยวกับสิ่งแวดล้อม ฯลฯ หน่วยงานไม่สามารถควบคุมได้ เนื่องจากเป็นความรับผิดชอบส่วนบุคคล และขึ้นอยู่กับสภาพอากาศของแต่ละปี ที่ส่งผลให้เกิดความรุนแรงและการระบาดของโรค | **สำนักงานปลัด** ได้วิเคราะห์ประเมินการควบคุมภายใน ตามภารกิจงานประจำและตามอำนาจหน้าที่ที่ได้ดำเนินการในภารกิจ 11 งาน ดังนี้  งานด้านบริหารทั่วไป  งานป้องกันและบรรเทาสาธารณภัย  งานด้านการลดปัญหาภาวะโลกร้อน  งานด้านการปกป้องเทิดทูนสถาบัน  งานด้านการป้องกันและแก้ไขปัญหายาเสพติด  งานด้านนโยบายและแผน  งานด้านงบประมาณ  งานด้านการรับเรื่องร้องเรียนร้องทุกข์  งานด้านสาธารณสุข  งานด้านกฎหมายและคดี  งานด้านสังคมสงเคราะห์และสวัสดิการ  โดยการวิเคราะห์ประเมินผลตามองค์ประกอบมาตรฐานการควบคุมภายใน ตามมาตรฐานและหลักเกณฑ์ที่กระทรวงการคลัง กำหนด และหลักเกณฑ์กระทรวงการคลัง ว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ.2561 ผลปรากฏว่า  งานด้านบริหารทั่วไป  งานด้านการลดปัญหาภาวะโลกร้อน  งานด้านการปกป้องเทิดทูนสถาบัน  งานด้านการป้องกันและแก้ไขปัญหายาเสพติด  งานด้านนโยบายและแผน  งานด้านงบประมาณ  งานด้านการรับเรื่องร้องเรียนร้องทุกข์  งานด้านสังคมสงเคราะห์และสวัสดิการ  งานด้านปัญหาลดปัญหาโลกร้อน  มีการจัดวางระบบความคุมภายในที่เหมาะสมแล้ว มีความเพียงพอ ไม่พบความเสี่ยง ที่จะต้องดำเนินการจัดทำแผนปรับปรุง และจากการวิเคราะห์สำรวจ พบว่า |

|  |  |
| --- | --- |
| **องค์ประกอบการควบคุมภายใน** **(๑)** | **ผลการประเมิน/ข้อสรุป**  **(๒)** |
|  | **1.กิจกรรมด้านงานป้องกันและบรรเทาสาธารณภัย**  -ภารกิจดับเพลิง  พื้นที่ตำบลแก่งโดม เป็นพื้นที่ประกอบอาชีพเกษตรกรรม แปลงปลูกหญ้าเนเปียร์ พื้นที่ป่าละเมาะรกร้าง พื้นที่เอกชน พื้นที่ส่วนราชการ และอื่นๆ ที่มีความเสี่ยงที่จะประสบปัญหาเหตุเพลิงไหม้ในฤดูแล้ง จากภัยที่เกิดโดยธรรมชาติและมนุษย์กระทำขึ้นเอง การแจ้งเหตุให้ อบต.แก่งโดม เข้าดำเนินการระงับเหตุ ต้องใช้เวลานานกว่าจะเข้าถึงจุดเกิดเหตุ เนื่องจากมีพื้นที่รับผิดชอบจำนวนมาก (51 ตร.ม.) ประกอบกับเมื่อมีเกิดเหตุแล้วการเข้าระงับเหตุเป็นไปด้วยความลำบาก รถยนต์บรรทุกน้ำไม่สามารถเข้าถึงจุดเกิดเหตุได้ ต้องใช้เจ้าหน้าที่ดำเนินการดับเพลิงด้วยตนเอง ซึ่งการเข้าระงับเหตุยังขาดอุปกรณ์ และเครื่องป้องกันอันตรายที่เพียงพอ  -ภารกิจอุทกภัย  การที่ตำบลแก่งโดม มีพื้นที่ติดกับแม่น้ำลำโดมใหญ่ ซึ่งเป็นแม่น้ำที่มีขนาดใหญ่ และรองรับน้ำจากลำน้ำสาขาอื่นๆ ประกอบกับเป็นพื้นที่ลุ่มน้ำเดิมอยู่แล้ว มีความเสี่ยงที่จะประสบปัญหาอุทกภัยบ่อยครั้ง เจ้าหน้าที่ที่ดำเนินการยังขาดความรู้ อุปกรณ์ เครื่องมือในการปฏิบัติงาน และแต่ละปีมีความรุนแรงไม่เท่ากัน  **2.กิจกรรมด้านงานกฎหมายและคดี**  ปัจจุบันกิจกรรมด้านงานกฎหมาย ของ อบต.แก่งโดม ไม่มีข้าราชการตำแหน่ง นิติกร ปฏิบัติการ/ชำนาญการ ซึ่งเป็นตำแหน่งที่มีความสำคัญในการให้คำปรึกษา และดำเนินการ  ตามขบวนคดีต่างๆ ซึ่งในปีที่ผ่านมาได้มีการฟ้องร้องหน่วยงานจากประชาชนในพื้นที่หลายคดี และแนวโนนปัญหาการร้องเรียนของประชาชนในพื้นที่จะมีเพิ่มมากขึ้น ซึ่งกระบวนการพิจารณา  มีระเบียบกฎหมายขั้นตอนในการดำเนินการ และความรู้เฉพาะด้าน จึงได้ใช้คำสั่งมอบหมายงานให้ นักวิเคราะห์นโยบายและแผน มาปฏิบัติงานและรับผิดชอบ แต่ยังขาดทักษะและประสบการณ์ ไม่มีความเชี่ยวชาญ ในด้านงานกฎหมายและคดี โดยตรง อีกทั้งมีภาระงานในหน้าที่เดิมอยู่แล้ว ทำให้การปฏิบัติงานไม่เต็มที่  **3.กิจกรรมด้านงานสาธารณสุข**  การที่รัฐบาลส่วนกลาง มีนโยบายถ่ายโอนกิจกรรมการดำเนินการด้านงานสาธารณสุข ให้กับองค์กรปกครองส่วนท้องถิ่น ได้ดำเนินการเอง เพื่อบริหารจัดการสุขภาพของคนในชุมชน เช่น กองทุนหลักประกันสุขภาพ (สปสช.) กองทุนดูแลผู้สูงอายุในพื้นที่ การดูแลผู้ป่วยติดเตียง การดำเนินการ |

|  |  |
| --- | --- |
| **องค์ประกอบการควบคุมภายใน** **(๑)** | **ผลการประเมิน/ข้อสรุป**  **(๒)** |
| **2.การประเมินความเสี่ยง**  **2.1) กิจกรรมด้านงานป้องกันและบรรเทาสาธารณภัย**  ในภารกิจดับเพลิงเป็นความเสี่ยงที่เกิดขึ้นจากการออกปฏิบัติงาน เนื่องจากเจ้าหน้าที่ต้องดำเนินการเข้าระงับเหตุการณ์ เพื่อป้องกันและบรรเทาความเสียหายให้กับประชาชนในพื้นที่ ซึ่งยังขาดอุปกรณ์ในการเข้าระงับเหตุ อุปกรณ์ในการป้องกันอย่างเพียงพอ ความรู้ทักษะการเข้า  ระงับเหตุ และการฝึกซ้อม  ในภารกิจอุทกภัย เป็นความเสี่ยงภายนอกที่เกิดขึ้นจากการออกปฏิบัติงาน เนื่องจากเป็นภัยธรรมชาติ เป็นความเสี่ยงที่ไม่สามารถควบคุมได้ อีกทั้งการเตรียมความพร้อม วัสดุ อุปกรณ์ยังไม่มีความพร้อมเพียงพอ ขาดการเตรียมการและไม่สามารถคาดคะเนได้  **๒.1) กิจกรรมด้านงานกฎหมายและคดี**  เป็นความเสี่ยงที่เกิดขึ้นในระยะยาว เนื่องจากเจ้าหน้าที่ผู้รับผิดชอบด้านกฎหมายและคดีไม่ใช่เจ้าหน้าที่รับผิดชอบโดยตรง เป็นเพียงการแต่งตั้งหรือมอบหมายให้ปฏิบัติหน้าที่แทน อาจเกิดความเสี่ยงต่อองค์กรได้  **๒.1) กิจกรรมด้านงานด้านสาธารณสุข**  เป็นความเสี่ยงเนื่องจากการใช้ประโยชน์จากพื้นที่ที่ดิน ได้เปลี่ยนแปลงไป ได้มีผู้ประกอบการเข้ามาดำเนินกิจการในพื้นที่เพิ่มขึ้นในด้านฟาร์มปศุสัตว์ สถานประกอบการธุรกิจ ร้านค้าสถานบริการ อาจส่งผลให้เกิดผลกระทบต่อชุมชนได้ ประกอบกับปีที่ผ่านมามีการแพร่ระบาดของไข้เลือดออกในพื้นที่จำนวนมาก ซึ่งเกิดจากสภาพอากาศและการปรับตัวของโรค อาจทำให้เกิดอันตรายถึงชีวิตได้ | ป้องกันและควบคุมโรคไข้เลือดออก การดำเนินการป้องกันโรคพิษสุนัขบ้า การกำจัดสิ่งปฏิกูลมูลฝอย ฯลฯ ซึ่งเป็นงานที่มีความสำคัญและมีระเบียบขั้นตอนการดำเนินการ และต้องประสานงานกับหน่วยราชการที่เกี่ยวข้อง ประกอบกับบางภารกิจที่ถ่ายโอน ไม่มีงบประมาณสนับสนุน ซึ่งหน่วยงานในปัจจุบันยังไม่มี กองสาธารณสุข หรือเจ้าหน้าที่รับผิดชอบโดยตรง จึงได้ใช้คำสั่งมอบหมายงานให้ นักวิเคราะห์นโยบายและแผน และ นักพัฒนาชุมชน มาปฏิบัติงาน แต่เนื่องจากมีภารงานในหน้าที่โดยตรงรับผิดชอบอยู่แล้วและเป็นงานที่มีเทคนิคเฉพาะด้าน อาจส่งผลกระทบให้การดำเนินการไม่เต็มที่เท่าที่ควร  **การประเมินความเสี่ยงใน** **สำนักงานปลัด องค์การบริหารส่วนตำบลแก่งโดม** อยู่ในระดับที่มีความเหมาะสมพอเพียง ครอบคลุมงานทุกด้านมากขึ้น  กว่าการประเมินครั้งก่อน เพราะมีการกำหนดวัตถุประสงค์ระดับส่วนงานย่อย และมีการมอบหมายงานให้ปฏิบัติงานแทน ตำแหน่งที่ว่าง และยกระดับกิจกรรมการทำงานเพื่อให้เกิดความสอดคล้องกัน  มากขึ้น สร้างเครือข่ายกับหน่วยงานผู้รับผิดชอบ เช่น สาธารณสุขอำเภอ รพ.สต. อสม. กำนัน/ผู้ใหญ่บ้าน  เพื่อเพิ่มประสิทธิภาพในการทำงานโดยการอบรมให้ความรู้ซักซ้อมการปฏิบัติงาน การทบทวนความรู้ ทักษะในการปฏิบัติงาน เพื่อให้เกิดความชำนาญ ตลอดจนให้พึงระวังและป้องกันอันตรายที่จะเกิดขึ้นกับทรัพย์สินของทางราชการและเจ้าหน้าที่ปฏิบัติงานด้วย  ทั้งนี้ ต้องอาศัยความร่วมมือทั้งจากผู้บริหารท้องถิ่น พนักงานส่วนตำบล และพนักงานจ้าง ทุกระดับดำเนินการควบคุมและลดความเสี่ยงที่อาจเกิดขึ้นได้อย่างจริงจัง |

|  |  |
| --- | --- |
| **องค์ประกอบการควบคุมภายใน** **(๑)** | **ผลการประเมิน/ข้อสรุป**  **(๒)** |
| **3.กิจกรรมการควบคุม**  **3.๑) กิจกรรมด้านงานป้องกันและบรรเทาสาธารณภัย**  จัดทำคำสั่งผู้รับผิดชอบและมอบหมายงานให้พนักงานขับรถยนต์ตรวจสอบและรายงาน โดยเร่งด่วน ให้ผู้บังคับบัญชาทราบ การจัดทำแผนเผชิญเหตุ จ้างเหมาคนงานปฏิบัติงาน  ด้านป้องกันและบรรเทาสาธารณภัย การจัดทำสมุดควบคุมการใช้รถยนต์ในภารกิจต่างๆ การจัดหาวัสดุอุปกรณ์ในการเข้า  ระงับเหตุ และอุปกรณ์สำหรับป้องกันเจ้าหน้าที่ในการเข้า  ระงับเหตุอัคคีภัย การอบรมทบทวนให้ความรู้และทักษะให้กับผู้ปฏิบัติงาน การตรวจสอบวัสดุอุปกรณ์ในการปฏิบัติงานให้มีความพร้อมอยู่เสมอและเป็นไปตามวงรอบของการบำรุงรักษา สร้างเครือข่ายของชุมชนให้มีส่วนร่วมมากขึ้น  **๓.2 กิจกรรมด้านกฎหมายและคดี**  ดำเนินการปรับปรุงคำสั่งแบ่งงานให้ชัดเจนกรณีผู้รับผิดชอบไม่อยู่ให้มอบหมายผู้อื่นทำงานแทน จัดส่งเจ้าหน้าที่เข้ารับการอบรมเพื่อเพิ่มประสิทธิภาพในการปฏิบัติงาน สร้างเครือข่ายกับหน่วยงานอื่นที่มีเจ้าหน้าที่ปฏิบัติงานด้านกฎหมาย  **3.3) กิจกรรมด้านงานด้านสาธารณสุข**  จัดทำคำสั่งผู้รับผิดชอบและมอบหมายงานให้พนักงานผู้รับผิดชอบปฏิบัติงานเกี่ยวกับกิจกรรมด้านงานสาธารณสุข  พร้อมทั้งประสานและสร้างเครือข่ายสุขภาพ ร่วมกับหน่วยงานสาธารณสุข สำนักงานปศุสัตว์ อาสาสมัครสาธารณสุขประจำหมู่บ้าน (อสม.) การซักซ้อมแนวทางการปฏิบัติเกี่ยวกับการดำเนินการแก้ปัญหาของโรค การบูรณาการกับประชาชนในพื้นที่ หน่วยงานราชการ สถานศึกษา ได้ตระหนักถึงปัญหาด้านสาธารณสุข ที่จะส่งผลต่อตนเองและส่วนรวม  **๔. สารสนเทศและการสื่อสาร**  **๔.๑ การนำระบบอินเตอร์เน็ต คอมพิวเตอร์ เข้ามาใช้ในการบริหารและการปฏิบัติงานราชการของ อบต.**  สำนักงานปลัด มีการติดตามข้อมูลข่าวสาร หนังสือสั่งการ ระเบียบ ข้อบังคับจากหน่วยงานที่เกี่ยวข้อง ให้สามารถปฏิบัติงานทันต่อสถานการณ์และเวลาที่กำหนดมากขึ้น อีกทั้ง  ยังประชาสัมพันธ์ให้ประชาชนได้รับรู้ข้อมูลข่าวสาร และให้ความร่วมมือในการดำเนินกิจกรรมขององค์การบริหารส่วนตำบล  เป็นอย่างดีด้วย มีระบบข้อมูลสารสนเทศที่เกี่ยวเนื่องกับการปฏิบัติงานเพียงพอในการดำเนินการและปฏิบัติงาน | **การประเมินผลการควบคุม**  มีการควบคุมที่เหมาะสม โดยการติดตามตรวจสอบจากผู้บริหารท้องถิ่น ปลัดองค์การบริหารส่วนตำบล หัวหน้าสำนักปลัด และเจ้าหน้าที่ผู้รับผิดชอบในการปฏิบัติงาน  กิจกรรมการควบคุมของ สำนักงานปลัด อยู่ในระดับที่มีความเหมาะสม ครอบคลุมทุกด้านมากขึ้นกว่าการประเมินครั้งก่อน โดยมีการเน้นการกำหนดวัตถุประสงค์ระดับส่วนงานและระดับกิจกรรมย่อย แยกเป็น ปัจจัยภายในติดตามตรวจสอบโดย หัวหน้าส่วนงานย่อย และมีการประชุมติดตามและปรับปรุงระบบงานระหว่างผู้บริหาร พนักงานส่วนตำบล และพนักงานจ้าง เป็นประจำทุกเดือน ทำให้เจ้าหน้าที่  รู้บทบาทหน้าที่และความรับผิดชอบมากขึ้น สำหรับปัจจัยภายนอกมีการประชุมประจำเดือนระหว่างผู้บริหาร ผู้นำหมู่บ้าน สมาชิกสภา อบต. เพื่อประชาสัมพันธ์ ชี้แจงการดำเนินงานของ อบต.ให้ประชาชนได้รับทราบอยู่เสมอ แต่ต้องมีการติดตามผลอย่างสม่ำเสมอและต่อเนื่อง  ในภาพรวมระบบสารสนเทศและการสื่อสารของสำนักงานปลัด มีความเหมาะสมครอบคลุมทุกด้าน ทำให้การปฏิบัติงานเป็นไปด้วยความสะดวกรวดเร็วมากขึ้น โดยการนำเอาระบบปฏิบัติงานเกี่ยวกับการรังส่งเอกสารผ่านระบบอินเตอร์เนต การจัดทำงบประมาณผ่านระบบ E-lass การจัดทำแผนพัฒนาท้องถิ่น (E-Plan) การนำระบบ Line มาใช้ในประสานงานและสั่งการ มีการจัดเว็บไซต์หน่วยงานในการบริการข้อมูล และประชาสัมพันธ์ข้อมูล กิจกรรม โครงการ ข่าวสารต่างๆ |

|  |  |
| --- | --- |
| **องค์ประกอบการควบคุมภายใน** **(๑)** | **ผลการประเมิน/ข้อสรุป**  **(๒)** |
| **การประเมินความเสี่ยง**  ระบบอินเตอร์เน็ต เครื่องคอมพิวเตอร์ ต้องอาศัยการทำงานด้วยระบบไฟฟ้า แต่ด้วยสภาพพื้นที่ไฟฟ้าเกิดการขัดข้องบ่อยครั้ง ทำให้ระบบอินเตอร์เน็ต คอมพิวเตอร์ ชำรุด และข้อมูลที่ได้บันทึกไว้เกิดความเสียหาย  **กิจกรรมการควบคุม**  แจ้งการไฟฟ้าส่วนภูมิภาคอำเภอวารินชำราบ ได้ขยายหม้อแปลงไฟฟ้า และดำเนินการแก้ไขไฟฟ้าตก จัดหาเครื่องสำรองไฟ ระบบอินเตอร์เน็ต เครื่องคอมพิวเตอร์ และอื่นๆ  **๔.๒ การประสานงานภายในและภายนอก ของ สำนักงานปลัด**  สำนักงานปลัด มีอำนาจหน้าที่รับผิดชอบเกี่ยวกับราชการทั่วไปขององค์การบริหารส่วนตำบลและราชการที่มิได้กำหนดให้เป็นหน้าที่ของส่วนราชการใดในองค์การบริหารส่วนตำบลโดยเฉพาะ รวมทั้งกำกับและเร่งรัดการปฏิบัติราชการของส่วนราชการในองค์การบริหารส่วนตำบลให้เป็นไปตามนโยบาย  แนวทางและแผนการปฏิบัติราชการขององค์การบริหารส่วนตำบล การดำเนินการตามนโยบายของรัฐบาล แผนพัฒนาเศรษฐกิจและสังคม การให้คำปรึกษาเกี่ยวกับหน้าที่และความรับผิดชอบ การปกครองบังคับบัญชา พนักงานส่วนตำบลและลูกจ้างขององค์การบริหารส่วนตำบล การบริหารงานบุคคล  และปฏิบัติหน้าที่อื่นที่เกี่ยวข้อง  (๑) การติดต่อประสานงานภายใน สำนักงานปลัด การแจกจ่ายหนังสือให้ งาน/ฝ่าย ที่รับผิดชอบ ภายในไม่เกิน ๑ วัน หรือหากเป็นหนังสือด่วนที่สุด ด่วนมาก ด่วน ที่ต้องปฏิบัติทันที ให้สำเนาให้พนักงานส่วนตำบลผู้รับผิดชอบทราบและดำเนินการทันที  (๒) การติดต่อประสานงานกับหน่วยงานภายนอก ประชาสัมพันธ์ให้ประชาชนเข้ามามีส่วนร่วมในกิจกรรม ต่างๆ ของท้องถิ่น ให้ตรงกับความต้องการของประชาชนในพื้นที่อย่างแท้จริง โดยทางหอกระจายข่าวหมู่บ้านสถานีวิทยุ บอร์ดประกาศประชาสัมพันธ์ วารสาร ข่าว ฯลฯ  **๕. วิธีการติดตามประเมินผล**  **5.1 กิจกรรมด้านงานป้องกันและบรรเทาสาธารณภัย**  การสร้างเครือข่ายชุมชน ผู้ใหญ่บ้าน ประชาชน ช่วยกันดูแล แจ้งเหตุ และช่วยเหลือในการปฏิบัติงาน เก็บสถิติการดำเนินงาน และรายงานปัญหาข้ออุปสรรคในการปฏิบัติงานให้ผู้บังคับบัญชาทราบ | การติดตามประเมินผลการควบคุมภายในของ สำนักงานปลัด ถือปฏิบัติตามแนวทางการติดตามประเมินผลการควบคุมภายใน ซึ่งกำหนดในเอกสารคำแนะนำการจัดทำรายงานตามมาตรฐานการควบคุมภายในสำหรับหน่วยงานของรัฐ พ.ศ.2561 ถือว่ามีความเหมาะสมและเป็นที่น่าพอใจมากขึ้น |

|  |  |
| --- | --- |
| **องค์ประกอบการควบคุมภายใน** **(๑)** | **ผลการประเมิน/ข้อสรุป**  **(๒)** |
| **5.2 กิจกรรมด้านกฎหมายและคดี**  แต่งตั้งคณะกรรมการหรือเจ้าหน้าที่รับผิดชอบตรวจสอบและจัดทำเอกสาร แสวงหาข้อเท็จจริงตามประเด็นที่ได้รับการร้องเรียน ฟ้องคดี หรืออื่นๆ เพื่อให้มีความละเอียดถี่ถ้วนมากขึ้น  **5.3) กิจกรรมด้านงานด้านสาธารณสุข**  มีการเก็บสถิติการเกี่ยวกับการปฏิบัติงานและรายงานผลการปฏิบัติให้ผู้บังคับชาทราบ เมื่อดำเนินการแล้วเสร็จ เพื่อ  ทราบปัญหาข้ออุปสรรคในการปฏิบัติงาน |  |

**ผลการประเมินโดยรวม**

จากการวิเคราะห์สำรวจพบว่า มีกิจกรรม 3 กิจกรรม ที่ต้องจัดการบริหารความเสี่ยง คือ

1 ) **กิจกรรมด้านงานป้องกันและบรรเทาสาธารณภัย** เป็นความเสี่ยงที่เกิดจากสภาพแวดล้อมภายนอกและภายใน เนื่องจากเป็นภารกิจที่ได้รับมอบหมายใหม่ และเป็นภัยที่เกิดขึ้นตามธรรมชาติ พนักงานส่วนตำบล ผู้ปฏิบัติงานที่ผู้รับผิดชอบ ยังขาดทักษะในการปฏิบัติและวัสดุอุปกรณ์ในการเข้าระงับเหตุยังขาดความปลอดภัยเพียงพอและปัจจัยภายนอกที่ไม่สามารถควบคุมได้ เนื่องจากสภาพพื้นที่ ที่เข้าระงับเหตุมีความแตกต่างกัน ตลอดจนสภาพอากาศของแต่ละเหตุการณ์มีความแตกต่างกัน

**2) กิจกรรมด้านงานกฎหมายและคดี** เป็นความเสี่ยงที่เกิดขึ้นในระยะยาวเนื่องจากเจ้าหน้าที่ผู้รับผิดชอบด้านกฎหมายและคดีไม่ใช่เจ้าหน้าที่รับผิดชอบโดยตรง เป็นเพียงการแต่งตั้งหรือมอบหมายให้ปฏิบัติหน้าที่แทน อาจเกิดความเสียหายต่อองค์กรได้

**3) กิจกรรมด้านงานด้านสาธารณสุข** เป็นความเสี่ยงจากสภาพแวดล้อมภายในและสภาพแวดล้อมภายนอก เนื่องจากการไม่มีพนักงานส่วนตำบลรับผิดชอบโดยตรง และใช้ประโยชน์จากพื้นที่ที่ดินภายในตำบลแก่งโดม ได้เปลี่ยนแปลงไป ได้มีผู้ประกอบการเข้ามาดำเนินกิจการในพื้นที่เพิ่มขึ้นในด้านฟาร์มปศุสัตว์ สถานประกอบการธุรกิจ ร้านค้าสถานบริการ อาจส่งผลให้เกิดผลกระทบต่อชุมชนได้ ประกอบกับปีที่ผ่านมามีการแพร่ระบาดของไข้เลือดออกในพื้นที่จำนวนมาก ซึ่งเกิดจากสภาพอากาศและการปรับตัวของโรคเอง ทำให้เกิดความรุนแรงของโรคเพิ่มขึ้น อาจทำให้เกิดความเสียหายกับชีวิตได้

**ผลการประเมิน**  จากกิจกรรมข้างต้นยังมีความเสี่ยงที่ต้องมีการติดตามผลการควบคุมอย่างต่อเนื่อง เพื่อให้บรรลุวัตถุประสงค์การควบคุมและลดผลเสียหายที่อาจจะเกิดขึ้นในอนาคต โดยการติดตามประเมินการควบคุมในปีถัดไป

(ลงชื่อ) ผู้รายงาน

(นางพัทธวรรณ ชมรส )

ตำแหน่ง หัวหน้าสำนักปลัด องค์การบริหารส่วนตำบล

วันที่ ตุลาคม ๒๕62